स्टडी में दावा, 10 से ज्यादा मौत, लंग कैंसर का भी खतरा; कैसे बचें
COVID Vaccine and Pollution - How does Coronavirus Vaccine Protect Against the Harmful Effects of Air Pollution on the Body? वायु प्रदूषण यानी एयर पॉल्यूशन से शरीर का लगभग हर अंग इफेक्ट हो सकता है। लोगों को सांस रिलेटेड परेशानियों का सामना करना पड़ रहा है।
कोरोना के बढ़ते केस को देखते हुए जीनोम सीक्वेंसिंग पर नजर रखने वाली कमेटी INSACOG ने खुलासा किया है कि देश में रोजाना सामने आ रहे कोरोना केसों में 38.2% केस XBB.1.16 ओमिक्रॉन वैरिएंट की वजह से हैं।
पिछले दो वैरिएंट XBB.1 और XBB.1.5 की तुलना में इंसानों में ये तेजी से फैलता है। दस से ज्यादा माैत भी हुई है।
दूसरी ओर बार्सिलोना इंस्टीट्यूट फॉर ग्लोबल हेल्थ की स्टडी में दावा किया गया कि वैक्सीन के बाद जो एंटीबॉडी बनी थी उस पर पॉल्यूशन का निगेटिव इफेक्ट पड़ रहा है। इस वजह से उन लोगों को भी दोबारा कोरोना हो रहा है जिन्होंने वैक्सीन की डोज पूरी की है।
वायु प्रदूषण कोरोना दोबारा होने के लिए किस तरह जिम्मेदार है, इससे हमारे इम्यून सिस्टम पर क्या प्रभाव पड़ता है और किन लोगों को सर्तक रहने की जरूरत ये जानेंगे आज जरूरत की खबर में।
एक्सपर्ट पैनल:
सवाल: एयर पॉल्यूशन यानी वायु प्रदूषण हमारे शरीर को कैसे इफेक्ट करता है?
जवाब: ओजोन, धूल और नाइट्रोजन के ऑक्साइड जैसे एयर पॉल्यूटेंट सांस लेने में प्रॉब्लम और आंखों, नाक और गले में जलन पैदा करते हैं।
सल्फर ऑक्साइड जैसे एयर पॉल्यूटेंट नर्व और रेस्पिरेटरी सिस्टम यानी श्वसन तंत्र पर बुरा प्रभाव डालते हैं।
इससे सिरदर्द, बेचैनी और टेंशन जैसी समस्या भी होती है। पार्टिकुलेट मैटर से लंग कैंसर तक हो सकता है।
एक्सपर्ट का कहना है कि पॉल्यूटेड वातावरण में रहने से हार्ट को भी नुकसान होता है।
WHO के मुताबिक वायु प्रदूषण से कई गंभीर बीमारियों के होने का खतरा लगातार बढ़ता जा रहा है।
ऊपर लगे क्रिएटिव में बताई गई बीमारियों को अब डिटेल में समझते हैं।
अस्थमा: इसमें पेशेंट को सांस लेने में तकलीफ होती है। पेशेंट को सीने में दबाव महसूस होता है और खांसी आती है।
ऐसा तब होता है, जब व्यक्ति की रेस्पिरेटरी ट्यूब में रुकावट होने लगती है। ये रुकावट एलर्जी पॉल्यूशन और कफ की वजह से होती है। कई पेशेंट के रेस्पिरेटरी ट्रैक्ट यानी श्वसन मार्ग में सूजन आ जाती है।
लंग कैंसर: स्माॅल सेल लंग कैंसर (SCLC) प्रदूषण और धूम्रपान के कारण होता है। इसका पता तब चलता है, जब SCLC शरीर के कई पार्ट में फैल चुका होता है।
हार्ट अटैक: वायु प्रदूषण से हार्ट अटैक होने का खतरा बढ़ जाता है। जहरीली हवा के महीन कण पीएम 2.5 खून में घुल जाते हैं। इससे धमनियों में सूजन आने लगती है।
स्ट्रोक: धूल और पॉल्यूशन के कणों से सांस की नली सिकुड़ने लगती है और शरीर में ऑक्सीजन की कमी हो जाती है।
पर्याप्त ऑक्सीजन न मिलने से खून की धमनियों पर असर पड़ता है। कई बार वह फट जाती हैं।
जिससे दिमाग में खून नहींं पहुंच पाता और ब्रेन स्ट्रोक हो जाता है। बीते कुछ सालों से स्ट्रोक की प्रॉब्लम आम हो चुकी है। यूथ में भी इसका रिस्क बढ़ रहा है।
निमोनिया: स्मॉग और प्रदूषित हवा में सांस लेने से लंग कमजोर होने लगते हैं। जिससे लोगों की इम्यूनिटी पर बुरा असर पड़ता है। पॉल्यूटेड एरिया के आसपास रहने वाले लोगों को निमोनिया होने का खतरा काफी बढ़ जाता है।
साइनस: साइनस में जब पार्टिकुलेट मैटर बहुत ज्यादा क्वांटिटी में इकट्ठा हो जाता है तब साइनोसाइटिस (Sinusitis) का खतरा बढ़ जाता है। जबकि अगर यह लंग के आखिरी हिस्से तक पहुंचते हैं तो उससे ब्रोंकाइटिस (Bronchitis) का रिस्क बढ़ जाता है।
स्किन एलर्जी: पॉल्यूशन की वजह से स्किन रिलेटेड प्रॉब्लम हो जाती है। छोटे बच्चों में ये समस्या काफी ज्यादा देखी जाती है। पॉल्यूशन की वजह से स्किन पर रैशेज, छोटे-छोटे दाने, खुजली होने लगती है। इसके अलावा स्किन कैंसर जैसी गंभीर बीमारी होने का रिस्क रहता है।
एक्यूट रेस्पिरेटरी इन्फेक्शन यानी तीव्र श्वसन संक्रमण: इससे रेस्पिरेटरी सिस्टम में इन्फेक्शन हो जाता है। जिससे बच्चे को सांस लेने में दिक्कत होने लगती है। इससे नाक, गला और लंग इन्फेक्टेड हो जाते हैं।
क्रॉनिक ऑब्सट्रक्टिव पल्मोनरी डिजीज (सीओपीडी): क्रॉनिक ऑब्सट्रक्टिव पल्मोनरी डिजीज (सीओपीडी) सांस की बीमारी है। इसमें भी पेशेंट को सांस लेने में प्रॉबल्म होती है। यह बहुत डेंजरस होती है।
ऊपर आपने बार-बार पीएम शब्द सुना, ये होता क्या है आइए समझते हैं-
पीएम का मतलब होता है पार्टिकुलेट मैटर। ये तरल और ठोस कणों का मिश्रण है जो हवा में मौजूद होते हैं। वे सूक्ष्म कणों से लेकर धुएं, कालिख और धूल जैसे कणों तक हो सकते हैं। इन्हें इंसान नग्न आंखों से देख नहीं सकता।
इन्हें उनके आकार के आधार पर 3 कैटेगरी में बांटा गया है...
सवाल: देश में कहीं बारिश हो रही है, कहीं आंधी तो कहीं गर्मी, क्या बदलता मौसम भी कहीं न कहीं इन्फेक्शन के बढ़ने की वजह है?
जवाब: डॉ. बालकृष्ण श्रीवास्तव के मुताबिक कोरोना किसी भी मौसम में फैल सकता है। लेकिन बदलते मौसम जैसे सुबह धूप दोपहर में बारिश या फिर से सुबह तेज धूप और शाम को बिल्कुल ठंडा मौसम। इसमें इन्फेक्शन होने के चांसेस ज्यादा रहते हैं।
ऐसे मौसम में हेल्थ का और भी ज्यादा ख्याल रखने की जरूरत है। खासकर कमजोर इम्यूनिटी वाले लोग जैसे बच्चे और बुर्जुगों को।
सवाल: पॉल्यूशन यानी वायु प्रदूषण काेरोना क्या हो सकता है?
जवाब: इस स्टडी में पाया गया कि जो लोग पेंडेमिक से पहले ज्यादा एयर पॉल्यूशन में रह रहे थे, उनमें COVID-19 वैक्सीन के प्रति एंटीबॉडी रिस्पांस कम था जबकि उन लोगों ने वैक्सीन की डोज ली थी।
बार्सिलोना इंस्टीट्यूट फॉर ग्लोबल हेल्थ के मनोलिस कोगेविनास के मुताबिक एयर पॉल्यूशन की वजह से लंग कैंसर, दिल और सांस से जुड़ी बीमारियां होना कॉमन है। ऐसे ही हमने स्टडी में पाया कि वायु प्रदूषण कहीं न कहीं कोविड-19 वैक्सीन के एंटीबॉडी रिस्पांस को भी प्रभावित करता है।
डॉ. रवि दोषी भी मानते हैं कि पॉल्यूशन से कोरोना हो सकता है। निश्चित रूप से पॉल्यूशन लंग को कमजोर कर सकता है। इसके बावजूद इस स्टडी में और रिसर्च होने की जरूरत है।
भारत का पर्यावरण अमेरिका से काफी अलग है। भारत के लोगों को जो कोविड वैक्सीन लगी, वो अमेरिका से बहुत अलग है। यहां पर वैक्सीनेशन काफी अच्छा हुआ है। ऐसे में वायु प्रदूषण पर हुई रिसर्च को एक कारण मान सकते हैं लेकिन 100% सटीक नहीं।
सवाल: कोरोना वैक्सीन लगवाने के बाद भी हमारे देश में भी तो लोग कोरोना संक्रमित हो रहे हैं, वो क्यों?
जवाब: कोविड वैक्सीन लगवाने के बाद भी जिनकी इम्यूनिटी वीक है उन्हें कोरोना इन्फेक्शन फिर से होने का खतरा रहता है।
ये लक्षण बता देंगे कि आपकी इम्यूनिटी है कमजोर
सवाल: वैक्सीन की दोनों डोज के साथ बूस्टर डोज लगवाना कितना जरूरी है?
जवाब: वैक्सीन की तीनों डोज लगवाना सेफ होता है। इसमें अगर किसी को वैक्सीन लगवाने के बाद भी कोरोना हो जाता है तो उसके जल्दी रिकवर होने के चांसेस रहते हैं।
सवाल: अच्छा एंटीबॉडी के बारे में बताएं?
जवाब: एंटीबॉडी शरीर का वो तत्व है, जिसे हमारा इम्यून सिस्टम शरीर में वायरस को बेअसर करने के लिए पैदा करता है।
इन्फेक्शन के बाद एंटीबॉडीज बनने में कई बार एक हफ्ते तक का समय लग सकता है, इसलिए अगर इससे पहले एंटीबॉडी टेस्ट किए जाएं तो सही जानकारी नहीं मिल पाती है।
इसके अलावा इस टेस्ट से कोरोना वायरस की मौजूदगी की सीधी जानकारी भी नहीं मिल पाती है इसलिए अगर मरीज का एंटी बॉडी टेस्ट निगेटिव आता है तो भी मरीज का RT-PCR टेस्ट करवाया जाता है।
सवाल: क्या एंटीबॉडी से ही इम्यून सिस्टम का अंदाजा लगा सकते हैं? कब तक असरदार रहती है हमारे शरीर की एंटीबॉडीज?
जवाब: एंटीबॉडी पर हुए कई सारे रिसर्च बताते हैं कि शुरुआत में कुछ कमी आने के बाद, इनका का स्तर कम से कम चार से सात महीने तक बरकरार रहता है। लंदन के इंपीरियल कॉलेज में महामारी विशेषज्ञ डॉ. पॉल इलियॉट के मुताबिक, महज एंटीबॉडी ही हमारे इम्यून सिस्टम के बारे में नहीं बताती।
एंटीबॉडीज, इम्यून सिस्टम का सिर्फ एक हिस्सा है, जिसे हम माप सकते हैं। बाकी इम्यून सिस्टम के तीन ऐसे हिस्से भी हैं, जो बीमारी को दूर रखने में मदद करते हैं।
किसी बैक्टीरिया या वायरस के शरीर में घुसने पर इम्यून सिस्टम ही एंटीबॉडी बनाता है, यह उन घुसपैठियों की पहचान करता है। जब संक्रमण खत्म हो जाता है, तो इसका स्तर भी कम हो जाता है।
सवाल: तो क्या वाकई में हमें कोरोना से डरने की जरूरत है?
जवाब: बिल्कुल भी डरने की जरूरत नहीं है। बस अलर्ट रहें और सावधानी बरतें। सबसे जरूरी कि मास्क पहनें। इससे पॉल्यूशन और इन्फेक्शन दोनों से काफी हद तक बचा जा सकता है।
सवाल: अगर दोबारा कोविड होता है तो वह कितना खतरनाक हो सकता है?
जवाब: अगर आपको पहले से कोई दूसरी बीमारी जैसे डायबिटीज, अस्थमा, हार्ट रिलेटेड आदि नहीं है और आपने सारी वैक्सीन सही समय पर ली है तब कोविड का खतरा थोड़ा कम है।
सेकेंड टाइम कोविड इन्फेक्शन की गंभीरता अलग-अलग लोगों के लिए अलग होती है। बुजुर्ग है, डायबिटीज है या किसी तरह का अंदरूनी कैंसर है, तो गंभीर इंफेक्शन होने की आशंका बनी रहेगी।
कोविड जिंदगी का हिस्सा
सबसे पहले यह समझना होगा कि कोविड हमारी जिंदगी में रोजमर्रा की चीज जैसा हो गया है। खांसी-जुकाम अगर सीरियस हो गया है, सांस लेने में तकलीफ हो रही है तो जल्द से जल्द डॉक्टर को दिखाएं। आप जल्दी इलाज करवा लेंगे तो पूरी तरह ठीक हो जाएंगे।
खानपान पर भी ध्यान दें
भूलें नहीं, इम्यूनिटी कमजोर होते ही वायरस आप पर अटैक कर सकता है।
इन बातों के साथ जरा सी बीमारी की आशंका होने पर जांच जरूर करवाएं और संक्रमित व्यक्ति को आइसोलेट करें।
सवाल: इम्यून को कैसे बढ़ा सकते हैं?
जवाब: पॉल्यूशन से बचने के लिए इम्यूनिटी बूस्ट करना बहुत जरूरी होता है। रोजाना मौसमी फल और सब्जियां जरूर खाएं। आगे पाइंट्स में समझते हैं-
विटामिन-ए
रोजाना खाएं- गाजर, शकरकंद, ब्रोकली, पालक, शिमला मिर्च
विटामिन-सी
रोजाना खाएं- नींबू, संतरे, अंगूर, स्ट्राबेरी, पालक, केल, ब्रोकली
विटामिन-ई
रोजाना खाएं- बादाम, पालक, कद्दू, मूंगफली, एवोकाडो, चुकंदर
जरूरत की खबर के कुछ और आर्टिकल भी पढ़ें…
1.जज ने कहा- पढ़ी-लिखी हो, नहीं मिलेगा गुजारा भत्ता:क्या एजुकेटेड पत्नी नहीं मांग सकती मेंटेनेंस; पति कब मांग सकता है खर्चा
2.दोपहर में खाना खाते ही क्यों आती है नींद:झपकी कितनी फायदेमंद, पेट के बल सोने वाले हो जाएं अलर्ट; अकड़ सकता है शरीर
